L'Entregu - Uiquipedia

# L'Entregu

### De Uiquipedia

43° 17' 15" N, 05° 38' 20" W
L'entregu, la semeya amuesa el Parque la Llaguna, el Teatru, y darrera'l too, el Pozu Entregu (1909) y la Campa L'Abeduriu

L'Entregu ye'l mayor pueblu del conceyu asturianu de Samartín del Rei Aurelio (19.698 habitantes, 2005), y pertenez a la parroquia de Llinares. L'entregu tien una población d'alrodiu 7.400 habitantes. Tá allugau al delláu del Ríu Nalón, que lu trespasa de Este a Oeste.

## [editar] Hestoria

Dellos vestixos de cálter Prehestóricu confirmen el pasu ya asentamientu de tribus de pastores nómades alrodiu del mileniu II enantes de Cristu. D'esta data ye l'hachu de piedra tallao afayáu en L'entregu (Muséu Arqueolóxicu Nacional). Los túmulos funerarios ya esteles discoidees de Los Cuetos, el dolmen de la Campa L'españal (mileniu III e. de C.), y un hachu de bronce del tipu de talón con dos ases, ésti afayáu en Sotrondio, perteneciente a la dómina del Bronce final o entamos del Fierru, ente los años 1000 y 500 e. de C.

Ente los años 768 y 774 d. de C. tuvo baxo'l gobiernu del Rei Aureliu, que treslladó la so corte a Samartín.

El restu de la hestoria de L'Entregu va lligáu a la hestoria del so conceyu; hai de sorrayar la riada de 1676, nomada La Llena San Miguel qu'esanició la vega Llinares, (nes cercaníes del parque de la Llaguna) y l'incendiu de les tropes Napoleóniques a entamos del sieglu XIX, de la casa de los García Bernaldo como represalia pola muerte d'ún soldáu na Oscura. Nel añu 1820, xunto colos pueblos de Samartín del Rei Aureliu, dixebróse de Llangréu, pa inxertase de nuéu nel 1823 cola reaición absolutista, y dixebrase otra vegada el 6 de Xineru del 1837.

Muséu de la Minería ya Industria

## [editar] El pueblu

El nome de L'Entregu vien del llatín vulgar "intracticu" o desembocadura (riascu del Bédavo nel Nalón). Nun tien un res de raro qu'esti acidente hidrográficu valiera pa nomar el tarrén y por consiguiente'l ñúcleu de población asitiáu al delláu, magar que la "lleenda" diz que'l topónimu de L'Entregu ta rellacionáu cola entrega, por parte del Rei Aureliu de cien moces como tributu a los musulmanes en cambéu de paz (ésti Rei, ta dientro la llista de los nomaos Reis Vagos: Reis que nun ficieron la guerra escontra los moros).

Anguañu, el pueblu tien un ñúcleu prencipal y delles güeries al delláu (Fradera, El Fielatu, La Oscura, El Cotu, Bédavo, Poladura, Meruxeo, la Vega Llinares, Santana, La Güeria Carrocera, etc). Ye'l final de la llinia de ferrocarril que xune la Cuenca'l Nalón con la capital, Uviéu. L'actividá económica de la población, sofítase entá pero cada vegada menos, na minería. Preba d'ello ye'l Muséu de la Minería, allugáu na güeria de San Vicente, al llau de L'Abonión.

De L'Entregu y de les güeries son dellos escritores, cantantes y autores en llingua asturiana. Chechu García, Manuel Asur, Nuberu ...

Cebolles rellenes

## [editar] Fiestes

- La Llaguna. Estes fiestes cellébrense la tercer selmana de xunetu. Ñacieron en 1907 (enantes facíense en setiembre), no qu'anguanu ye'l Parque de La Llaguna y que naquelles dómines yera'l "Prau d'abaxu"

- Cebolles Rellenes. Cellébrase'l 30 de payares n'honor de "San Andrés", patrón de L'Entregu. El menú componénlu: callos, Cebolles Rellenes y casadielles.

## [editar] Enllaces esternos

- Páxina sobro L'Entregu

Retrieved from "http://ast.wikipedia.org../../../l/27/e/L%27Entregu_432f.html"

Categoría: Samartín del Rei Aurelio

##### Views

- Artículu
- Discusión
- Revisión actual

##### Buscar

##### Otres llingües

- Español